Σ.Ε.Φ.Α. Αρκαδικός

Ο Σύλλογος Εθνικής Φυσικής Αγωγής «Ο Αρκαδικός» είναι ελληνικό αθλητικό σωματείο με έδρα δραστηριοτήτων την πόλη της Τρίπολης, στο νομό Αρκαδίας, όπου βρίσκεται και η έδρα του, το Κλειστό Γυμναστήριο Τρίπολης,«Γήπεδο», πληροφορίες στον επίσημο ιστότοπο του συλλόγου. χωρητικότητας 1.000 θεατών.Το κλειστό γυμναστήριο της Τρίπολης είναι χωρητικότητας 1.000 θέσεων Επίσημο έτος ίδρυσής του είναι το 1976 «Ιστορικό», πληροφορίες στον επίσημο ιστότοπο του συλλόγου. και χρώματα το λευκό και το μπλε. Διατηρεί τμήμα ανδρικής και γυναικείας καλαθοσφαίρισης όλων των ηλικιακών ομάδων, όπως και τμήμα πετοσφαίρισης. Αξίζει να σημειωθεί ότι ο Αρκαδικός είναι η πρώτη ομάδα της Αρκαδίας που συμμετέχει στην κορυφαία κατηγορία, παίζοντας το πρώτο του παιχνίδι την Κυριακή 11 Οκτωβρίου 2015, στην έδρα της ΑΕΝΚ.

 Ιστορικά στοιχεία 
Το πρώτο τμήμα του συλλόγου δημιουργήθηκε το 1976. Ο πρώτος επίσημος αγώνας της ομάδας έλαβε χώρα στις 2 Μαΐου 1976 στην Τρίπολη, όπου αντιμετώπισε την Αγία Παρασκευή στα πλαίσια της πρώτης φάσης του Κυπέλλου Ελλάδος.«Το πρώτο παιχνίδι του Αρκαδικού», πληροφορίες στον επίσημο ιστότοπο του συλλόγου. Το πρώτο καλάθι του αγώνα σημείωσε ο Μιχάλης Ζαραβίνος, ενώ το τελικό σκορ ήταν 44-111 υπέρ των γηπεδούχων.

Το 1977 εκπρόσωποι των συλλόγων Αρκαδικός, Διομήδης Άργους, Ποσειδών Καλαμάτας και Γ.Ε. Μεσσηνίας συμφώνησαν να δημιουργήσουν την Τοπική Επιτροπή Κεντρικής και Νότιας Πελοποννήσου, πρόδρομο της σημερινής Ε.ΚΑ.Σ.ΚΕ.ΝΟ.Π.«Ένωση Καλαθοσφαιρικών Σωματείων Κεντρικής και Νότιας Πελοποννήσου» , πληροφορίες στον επίσημο ιστότοπο της Ε.Ο.Κ. Μέχρι και το 1983 η έδρα της Επιτροπής φιλοξενούταν στην Τρίπολη.

 Τμήμα καλαθοσφαίρισης ανδρών 

Το τμήμα καλαθοσφαίρισης του Σ.Ε.Φ.Α. Αρκαδικός εδρεύει στην Τρίπολη. Διεξάγει τους εντός έδρας αγώνες του στο Κλειστό Γυμναστήριο Τρίπολης.

Αγωνίστηκε στις επαγγελματικές κατηγορίες καλαθοσφαίρισης της Ελλάδας, χρησιμοποιώντας την επωνυμία ΚΑΕ Αρκαδικός.Ενίσχυση με Τζόουνς ο Αρκαδικός novasports.gr

 Ιστορική αναδρομή 
Αγωνιζόμενος στο οικείο του τοπικό πρωτάθλημα, ο Αρκαδικός διαθέτει στην τροπαιοθήκη του δύο Κύπελλα Ε.ΚΑ.Σ.ΚΕ.ΝΟ.Π. και οκτώ Πρωταθλήματα Α' Κατηγορίας Ανδρών, εκείνα των ετών 1985, 1991, 1992, 1993, 1999, 2001, 2003 και 2005.

Κατά τη δεκαετία του 1980 ο σύλλογος έλαβε μέλος στα πανελλήνια Πρωταθλήματα, φτάνοντας στη Β' Εθνική Κατηγορία, όπου αγωνίστηκε για μία μόλις χρονιά προτού υποβιβαστεί.

Η κατάκτηση του Πρωταθλήματος Ε.ΚΑ.Σ.ΚΕ.ΝΟ.Π. το 1999 οδήγησε την ομάδα της Τρίπολης στη Γ' Εθνική Κατηγορία.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Κατά την αγωνιστική περίοδο 1999-00 ο Αρκαδικός τερμάτισε στην 11η θέση του βαθμολογικού πίνακα του ομίλου του με συνέπεια να αποκλειστεί. Την επόμενη άνοιξη ο σύλλογος αναδείχθηκε ξανά Πρωταθλητής στο τοπικό πρωτάθλημα επιστρέφοντας στη Γ' Εθνική. Ούτε, όμως, αυτή τη φορά κατάφερε να διατηρηθεί καθώς ολοκλήρωσε τις αγωνιστικές του υποχρεώσεις για την περίοδο 2001-02 στη 12η θέση της τελικής βαθμολογίας. Την επόμενη χρονιά κατέκτησε, ωστόσο, για ακόμη μια φορά το Πρωτάθλημα Ε.ΚΑ.Σ.ΚΕ.ΝΟ.Π., κερδίζοντας την άνοδο στα πανελλαδικά πρωταθλήματα. Το τέλος της περιόδου 2003-04 βρήκε το σύλλογο στη 10η θέση της βαθμολογικής κατάταξης, ο οποίος δεν απέφυγε τον υποβιβασμό του. Ωστόσο την άνοιξη του 2005 ο Αρκαδικός κατέλαβε εκ νέου την πρώτη θέση στο τοπικό πρωτάθλημα επιστρέφοντας και πάλι στη Γ' Εθνική.

Κατά την αγωνιστική περίοδο 2005-06 ο σύλλογος συμμετείχε στους αγώνες του 1ου Ομίλου Νότου της Γ' Εθνικής. Κατετάγη 8ος καταφέρνοντας να διατηρηθεί στην κατηγορία μετά από αρκετές αποτυχημένες προσπάθειες. Την επόμενη χρονιά, 2006-07, ο Αρκαδικός είχε πολύ καλές επιδόσεις, τερματίζοντας τελικά 4ος στον ίδιο όμιλο με 19 νίκες και 7 ήττες. Ωστόσο, κομβική αποδείχθηκε η επόμενη χρονιά, 2007-08, κατά την οποία ο σύλλογος αναδείχθηκε Πρωταθλητής Γ' Εθνικής για τον 1ο Όμιλο Βορρά,«Πρωταθλητές Γ' Εθνικής Ανδρών» , πληροφορίες στον επίσημο ιστότοπο της Ε.Ο.Κ. επιστρέφοντας παράλληλα στη Β' Εθνική Κατηγορία μετά από 22 χρόνια.

Κατά την αγωνιστική περίοδο 2008-09 ο Αρκαδικός κατέλαβε την 4η θέση του τελικού βαθμολογικού πίνακα της Β' Εθνικής, μόλις μια θέση έξω από τη ζώνη προβιβασμού. Το Σεπτέμβριο του 2009, όμως, η Α.Ε.Λ., που μόλις είχε υποβιβαστεί από την Α1 Εθνική, έκανε γνωστή την απορρόφησή της από την Ολύμπια Λάρισας και την ταυτόχρονη αποχώρησή της τόσο από το πρωτάθλημα της Α2 Εθνικής όσο και από το Κύπελλο Ελλάδος.«Αποχώρησε η ΑΕΛ, ανέβηκε ο Αρκαδικός», άρθρο στον ιστότοπο SentraGoal.gr, 24 Σεπτεμβρίου 2009. Σαν αποτέλεσμα ο Αρκαδικός, ως τέταρτος της Β' Εθνικής, ανήλθε στην Α2. Την ίδια χρονιά, στα πλαίσια του θεσμού του Κυπέλλου, η ομάδα αποκλείστηκε κατά τη 2η αγωνιστική της Α' Φάσης, όταν γνώρισε την ήττα από τον Α.Ο. Παγκρατίου με σκορ 78-88.Μαντούβαλος, Κυριάκος. «Πρόκριση για Ολυμπιάδα, ΟΦΗ και Λαύριο», άρθρο στον ιστότοπο Gazzetta.gr, 22 Οκτωβρίου 2008.

Αν και νεοφώτιστος στην Α2 Εθνική, ο σύλλογος είχε πολύ καλά αποτελέσματα κατά την περίοδο 2009-10, ολοκληρώνοντας τις αγωνιστικές του υποχρεώσεις στην 4η θέση του βαθμολογικού πίνακα. Η πορεία του ωστόσο στο Κύπελλο ήταν πολύ σύντομη, καθώς αποκλείστηκε στο πρώτο του παιχνίδι από τη Νήαρ Ήστ με σκορ 77-97.«Η έκπληξη από το Λαύριο», άρθρο στον ιστότοπο SigmaLive.com, 28 Σεπτεμβρίου 2009. Την επόμενη χρονιά, 2010-11, κατέλαβε την 7η θέση της τελικής βαθμολογικής κατάταξης. Στα πλαίσια του θεσμού του Κυπέλλου Ελλάδος, αγωνίστηκε σε τέσσερα συνολικά παιχνίδια, γνωρίζοντας την ήττα-αποκλεισμό με σκορ 88-80 από τον Ερμή Λαγκαδά.«Τον Ερμή θ' αντιμετωπίσει ο Άρης» , άρθρο στον ιστότοπο Contra.gr, 26 Σεπτεμβρίου 2009.

Την αγωνιστική περίοδο 2011-12, πάντα στην Α2 Εθνική Κατηγορία, η ομάδα της Αρκαδίας βελτίωσε τη θέση της κατατασσόμενη 6η. Στο Κύπελλο αποκλείστηκε κατόπιν ήττας στην 1η Αγωνιστική της Α' Φάσης από τον Απόλλωνα Πατρών με σκορ 54-70.«Μεγάλες προκρίσεις για Απόλλωνα, Χαλκηδόνα και Φιλαθλητικό!», άρθρο στον ιστότοπο Superbasket.gr, 11 Σεπτεμβρίου 2011. Την επόμενη χρονιά, 2012-13, ολοκλήρωσε τις αγωνιστικές της υποχρεώσεις δύο θέσεις χαμηλότερα και συγκεκριμένα στην 8η θέση του βαθμολογικού πίνακα. Σε ό,τι αφορά το Κύπελλο, αγωνίστηκε σε δύο συνολικά παιχνίδια, γνωρίζοντας τον αποκλεισμό όταν ηττήθηκε με σκορ 87-54 από την Α.Ε. Νέας Κηφισιάς.«Κύπελλο μπάσκετ: Προκρίθηκαν Περιστέρι, Νέα Κηφισιά και Ικαροι Σερρών», άρθρο στον ιστότοπο της εφημερίδας «Το Βήμα», 19 Σεπτεμβρίου 2012.

Κατά την αγωνιστική περίοδο, 2013-14, ο  Σ.Ε.Φ.Α. Αρκαδικός διαγωνίστηκε στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Έχοντας συγκεντρώσει 12 νίκες και 14 ήττες, κατέλαβε την 6η θέση της τελικής βαθμολογίας.«Αποτελέσματα Α2- 26η αγωνιστική… Πρωταθλήτρια ΑΕΚ! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014.

Στη διοργάνωση του Κυπέλλου Ελλάδος, αγωνίστηκε σε δύο συνολικά παιχνίδια προτού αποκλειστεί στην 1η Αγωνιστική της Β' Φάσης από τον Πανελευσινιακό με σκορ 69-84.«ΣΕΦΑ Αρκαδικός - Πανελευσινιακός 69-84», άρθρο στον ιστότοπο ContraEpithesi.gr, 21 Σεπτεμβρίου 2013.

Πρόεδρος του συλλόγου είναι ο Αναστάσιος Σμυρνιώτης και έφορος του τμήματος ο Παναγιώτης Παγκράτης.«Διοίκηση», πληροφορίες στον επίσημο ιστότοπο του συλλόγου. Προπονητής ήταν ο Γιάννης Καστρίτης, με άμεσο συνεργάτη τον Μπάμπη Αλεξόπουλο.«Προπονητές», πληροφορίες στον επίσημο ιστότοπο του συλλόγου.

 Αξιοσημείωτοι καλαθοσφαιριστές 
  Γιώργος Γαλιώτος
  Σωκράτης Γκιζόγιαννης
  Ισίδωρος Κουτσός
  Παύλος Νόντας 
  Δημήτρης Παπαδόπουλος

 Τμήματα υποδομών 
Το Μάρτιο του 2014, και για πρώτη φορά στην ιστορία του, ο Αρκαδικός κατέκτησε Πρωτάθλημα Παίδων που διοργανώνει η Ε.ΚΑ.Σ.ΚΕ.ΝΟ.Π., λαμβάνοντας παράλληλα την πρόκριση στο αντίστοιχο Πρωτάθλημα Ελλάδος.«ΕΚΑΣΚΕΝΟΠ: Πρωταθλητής Παίδων ο Αρκαδικός», άρθρο στον ιστότοπο InfoBasket.gr, 10 Μαρτίου 2014.

 Τμήμα καλαθοσφαίρισης γυναικών 

 Ιστορική αναδρομή 
Το γυναικείο τμήμα καλαθοσφαίρισης του Αρκαδικού κατέκτησε το Πρωτάθλημα της Τ.Ε. Κεντρικής & Νότιας Πελοποννήσου κατά το έτος 1986.

Την περίοδο 2009-10 η ομάδα συμμετείχε στο Πρωτάθλημα Γυναικών που διοργανώνει η Ε.ΚΑ.Σ.ΚΕ.ΝΟ.Π., καταλαμβάνοντας την 3η θέση στο σύνολο 5 ομάδων.«Τελικές κατατάξεις πρωταθλημάτων», πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π.

Κατά την επόμενη αγωνιστική περίοδο, 2010-11, ολοκλήρωσε τις αγωνιστικές του υποχρεώσεις στην κορυφή της τελικής βαθμολογικής κατάταξης.«Τελικές βαθμολογίες 2010-11», πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π. Η κατάκτηση του πρωταθλήματος έδωσε στο σύλλογο το δικαίωμα συμμετοχής στα μπαράζ ανόδου στην Α2 Εθνική Κατηγορία,«Αρχίζουν τα μπαράζ ανόδου στο Μετς!», άρθρο στον ιστότοπο WePlayBall.gr, 19 Ιουνίου 2011. αποτυγχάνοντας ωστόσο να εισέλθει στα πανελλαδικά πρωταθλήματα.«Ειδικό Πρωτάθλημα Ανόδου Α2 Νότου: Απόλλων και Ιπποκράτης στον τελικό της παρηγοριάς!», άρθρο στον ιστότοπο WePlayBall.gr, 23 Ιουνίου 2011.

 Τρέχουσα αγωνιστική περίοδος 
Τις τελευταίες αγωνιστικές περιόδους ο Αρκαδικός δεν διαθέτει ενεργό γυναικείο τμήμα, εξακολουθεί, ωστόσο να λαμβάνει μέρος στα Πρωταθλήματα Υποδομών της Ε.ΚΑ.Σ.ΚΕ.ΝΟ.Π.

Έδρα του συλλόγου είναι το το Κλειστό Γυμναστήριο Τρίπολης.

 Τμήμα πετοσφαίρισης γυναικών 

Ο Σ.Ε.Φ.Α. Αρκαδικός διαθέτει τμήμα πετοσφαίρισης γυναικών.

Αυτό το διάστημα, η ομάδα αγωνίζεται στη Β΄ Εθνική κατηγορία πετοσφαίρισης γυναικών.Ειδική Προκήρυξη Β Εθνικής-Εθνικό Περιφερειακό Πρωτάθλημα Γυναικών 2015-2016  volleyball.gr

 Τμήματα υποδομής 
Ο Σ.Ε.Φ.Α. Αρκαδικός διαθέτει τμήματα πετοσφαίρισης υποδομής.

Τα τμήματα κορασίδων και παγκορασίδων αγωνίζονται στα αντίστοιχα πρωταθλήματα της Ένωσης Σωματείων Πετοσφαίρισης Πελοποννήσου (Ε.Σ.ΠΕ.Π.).Δ' Όμιλος Κορασίδων 2015-2016  espep.com

 Οργανωμένοι οπαδοί 
Οι «Tigers» έχουν παραβρεθεί σε αρκετά παιχνίδια της ομάδας, ενώ αυτός είναι και ο σύνδεσμος φιλάθλων που υποστηρίζει την ποδοσφαιρική ομάδα της Τρίπολης, τον Αστέρα.

 Παραπομπές 

 Εξωτερικοί σύνδεσμοι 

 Σ.Ε.Φ.Α. Αρκαδικός, επίσημος ιστότοπος.


Κατηγορία:Αθλητικοί σύλλογοι Αρκαδίας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1976
Κατηγορία:Ιδρύσεις ομάδων καλαθοσφαίρισης το 1976